Slik avslørte de dieseljukset
– Jeg vet ikke helt hvordan jeg skal si det, men det er overraskende at arbeidet til en liten nonprofit-organisasjon i USA skulle avsløre en global skandale hos en stor bilprodusent. Det ble ikke avslørt av myndighetene, men av oss, med små ressurser, sier Drew Kodjak til VG.Han er sjef i den lille miljøorganisasjonen International Council on Clean Transportation (ICCT), med ni ansatte og kontorer i Washington, Beijing og Berlin. Driften finansieres av gaver fra filantroper og noe støtte fra myndighetene. – Vi arbeider med å forske på og utrede og adressere luftforurensning og klimagassutslipp, sier han. I flere år arbeidet han for dem som nå har tatt saken «hans» videre, den amerikanske miljøvernetaten EPA (Unites States Environmental Protection Agency). Her lagde han regler for utslipp fra biler og biler og for drivstoff. Før helgen sprakk den såkalte «dieselskandalen», der Volkswagen har innrømmet å ha manipulert dieselbiler til å slippe ut lite avgasser akkurat når de blir testet i avgass-laboratoriet.* 18. september skriver den britiske avisen The Guardian at det amerikanske miljødirektoratet EPA mener at Volkswagen har installert programvare i sine dieselbiler som reduserer utslippene av helseskadelige stoffer når kjøretøyene testes. * 20. september innrømmer Volkswagens konsernsjef Martin Winterkorn at han var klar over utslippsjukset. * 22. september opplyste Volkswagen at 11 millioner biler solgt verden over, har programvaren som skal pynte på utslippene. * Meddelelsen førte til at VW-aksjene har falt med 35 prosent siden mandag. * De berørte modellene i USA er VW Jetta, VW Beetle, VW Golf og Audi A3 2009 til 2015 og VW Passat år 2014 til 2015. Alle med 2.0 dieselmotor. (Kilde: Ritzau/NTB) Volkswagens «dieselgate» har lagt seg som et eksoslokk over produsenten fra Wolfsburg. Det startet med «bare» 428 000 biler i USA, enorme børstap og utsikt til enorme bøter: Tirsdag opplyste Volkswagen at 11 millioner biler verden over har programvaren som er laget for å pynte på utslippene. Historien som ryster bilbransjen over hele verden, og som var under full oppseiling under åpningen av bilutstillingen i Frankfurt, som åpnet i forrige uke, startet med idealisme. Det er over to år siden John German og Peter Mock sammen universitetet i West Virginia undersøkte de reelle utslippene fra dieselbiler og sammenlignet dem med resultatene som ble målt i laboratoriet. – Vårt Europa-kontor hadde flere ganger identifisert at dieselbiler hadde mye høyere utslippstall enn den oppgitte normen (i EU-syklusen red.anm.). Vi ville utføre disse testene i USA. Vår hypotese var at bilene i Nord-Amerika ville være ok. Vi trodde våre systemer for håndhevelse av utslipp var mye bedre enn det europeiske. I Europa har dere ikke har det samme lovverket for å inspisere og tilbakekalle biler, slik som vi har, sier Kodjak. Se detaljene: Se hva bilprodusentene gjør på bilene for å trikse med forbruketI testene, som ble utført i California, opp og ned langs vestkysten, ble det brukt tre biler, en BMW X5, en VW Passat og en WV Jetta. – Vi hadde dårlig råd, og vi tok de bilene som var tilgjengelige, så det var helt tilfeldig at det ble de tre. Der fikk vi hjelp av EPA til å teste utslippene fra bilene i laboratoriet. Så målte vi bilens reelle utslipp i testløypen, med et bærbart utstyr for avgassmonitorering. Zero: – Må få svar på om det gjelder norske biler Da medarbeiderne begynte å studere de lagrede dataene gikk det røde flagget opp. De virkelige NOx-utslippene fra Jettaen overskred den amerikanske standarden med mellom 15 og 35 ganger. Passaten lå mellom 5 og 20 ganger høyere, mens BMW-en lå på eller under standarden for NOx-utslipp. Siste om skandalen: Volkswagen-sjefen må svare i krisemøte John German og Peter Mock seg regnet seg frem til at Volkswagens utslippsdata umulig kunne stemme, og sendte rapportene sine over til EPA. Der var det også en sjel som ikke ville gi seg: Til slutt klare han å knekke motorstyringskodene og fant en såkalt «defeat devise». – Hva er det? – Det er ikke en dings, men en programvarekode som instruerer bilen til å bytte til lavutslippsmodus når softwaren oppdager at avgassmålingen begynner, sier Kodjak. Når testen er over, gir softwaren motorstyringen beskjed om at motoren igjen kan begynne å yte maksimalt, forbruket øker og utslippet stiger. Algoritmen som «slår på» systemet bruker en rekke parametere for presist å kunne «vite» når testen starter, ifølge EPA, skriver Reuters.Drew Kodjak berømmer miljømyndighetene i California, som ikke trodde på svarene de fikk fra Volkswagen underveis i prosessen, eller påstanden om at tilbakekallingen skulle fikse NOx-utslippet. – Vi trigget saken. Men EPA skal ha enormt mye kreditt for at denne saken ble rullet opp, sier Kodjak. Unites States Environmental Protection Agency (EPA), er et slags luftkvalitetens FBI, som stadig setter nye krav til utslipp fra biler. De utfører jevnlig utslippsmålinger på biler som går i normal trafikk, og sørger for at bilprodusentene holdes i ørene. – Føles det som en seier? – Nei. Vi søkte ikke etter bedrageri vi kunne avsløre. Vi er skuffet. En eventuell seier kommer hvis denne saken fører til merkbare reformer i Europa og andre steder, sier Kodjak. – Hvilke konsekvenser håper du dette får for bilindustrien? – Vi må se hva som skjer, men vi har vært ned denne veien før. Defeat devise er blitt brukt tidligere, blant annet på tungbiler i 1990-tallet. Jeg håper det fører til større oppmerksomhet rundt utslippsnivåer fra biler, sier en travel Drew Kodjak.* I 2013/14 starter ICCT (International Council on Clean Transportation) forsøk sammen med West Virginia University for å måle om det er samsvar mellom utslippet i lab-tester og kjøring på vei i tre tilfeldige valgte dieselbiler. * Testene viser svært høye utslipp av NOx at for to av de tre bilmodellene som var med, begge VW-modeller (Passat og Jetta). BMW X5 er på nivå eller under. Miljømyndighetene i California varsles. * NOx er en samlebetegnelse for nitrogendioksider som dannes ved forbrenning av fossile brensler. NOx er ansett for å være helseskadelig. Dieselbiler har jevnt over høyere utslipp av NOx enn bensinbiler. * Siden 2014 har det vært samtaler og møter, mellom miljømyndighetene i California (California Environmental Protection Agency, CARB). En rekke tester har vært utført i de omfattende laboratoriene i CARBS hovedkontor i El Monte i utkanten av Los Angeles var omfattende. * I 2014 gikk Volkswagen med på en frivillig software-tilbakekalling. Denne omfattet omtrent 500 000 biler i USA fra 2009 til 2014 med såkalt første og andre generasjons teknologi. * Fiksen ble testet 6. mai. Testene viste at NOx-nivået var redusert noe, men ikke nok. Også andre forhold ble påvirket av software-oppgraderingen. Nye tester ble utført. * 8. juli ble resultatene fra de siste testene hos CARB sendt VW og delt med de overordnede miljømyndighetene EPA. Etter en rekke møter mellom CARB og VW innrømmer VW i et møte den 3. september at bilene var designet og produsert med en defeat device (softwarkommando) for å «omgå, nedkjempe og eller sette elementer av bilens utslippskontrollsystem ut av spill». * Ifølge CARB bryter hver eneste av bilene bryter dermed loven, og produsentens kan bøtelegges f9r hver av dem. * CARB har sagt at de nå bil jobbe tett med VW slik at alle bilene kan utbedres slik at de kommer er i samsvar med lovverket. Kilde: ARB letter to VW.
En avgasstest på tre biler i California-utført av en fattig miljøorganisasjon har satt verdens nest største bilprodusent i kne.